एसियाली विकास बैंकको लगानीमा पुनर्निर्माण भइरहेका ११ विद्यालयको काम भने अन्तिम चरणमा पुगिसकेको छ । सरकारले पुनर्निर्माण कोषमार्फत ६२ विद्यालयको निर्माण पूरा गरेको छ । यस वर्ष त्यत्तिकै संख्यामा पुनर्निर्माण हुँदै छ । भूकम्पले जिल्लाका झन्डै ५ सय विद्यालय भवनमा क्षति पुर्‍याएको थियो । ‘भारतीय दूतावासले जिम्मा लिएका कारण अन्य दातृ या सरकारी निकायलाई बनाइदेऊ भन्न सकिएको छैन,’ बुढाथोकी भन्छन्, ‘सम्बन्धित निकायमा कुरा राखेको राख्यै छौं तर समस्या उस्तै छ ।’ दूतावासले जिम्मा लिएका अधिकांश विद्यालय उच्च पहाडी क्षेत्रमा पर्छन् । कान्तिपुर दैनिकबाट सभार ।
